Diari Oficial de la Generalitat Valenciana


Sumari del DOGV 9104, del 10-06-2021 (2021/6446)

RESOLUCIÓ de 24 de març de 2021, de la Vicepresidència i Conselleria d'Igualtat i Polítiques Inclusives, per la qual s'autoritza una transferència de crèdit amb origen en el capítol II del programa 311.30, Planificació i coordinació d'infraestructures de serveis socials, i destinació en el capítol II del programa 313.30, Infància i adolescència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9104

Data del DOGV
:   10-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6446


Data del document
:   24-03-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 24 de març de 2021, de la Vicepresidència i Conselleria d'Igualtat i Polítiques Inclusives, per la qual s'autoritza una transferència de crèdit amb origen en el capítol II del programa 311.30, Planificació i coordinació d'infraestructures de serveis socials, i destinació en el capítol II del programa 313.30, Infància i adolescència. [2021/6446]  
  
La Llei 26/2018, de 21 de desembre, de la Generalitat, de drets i garanties de la infància i l'adolescència, estableix en el capítol IV els drets dels xiquets, xiquetes i adolescents en l'àmbit de les relacions familiars. En l'article 23.4 obliga la Generalitat a promoure serveis de mediació per a les famílies en conflicte amb xiquets, xiquetes o adolescents a càrrec seu, perquè resolguen de forma consensuada les discrepàncies relatives a l'exercici de la responsabilitat parental i dels drets de relació i convivència.  
En aquest sentit, els articles 24 i següents de la Llei regulen els punts de trobada familiar de la Comunitat Valenciana. La gestió del punt de trobada familiar de la ciutat de València s'ha prestat fins a la finalització de 2018 per l'Ajuntament de València mitjançant la fórmula jurídica de conveni. Iniciada la mateixa fórmula per a l'exercici 2019, l'informe de l'Advocacia de la Generalitat assenyala la falta d'adequació de la tramitació sota la fórmula de conveni i la consideració dels punts de trobada com a competència autonòmica, postura assumida per la Intervenció Delegada.  
En aquests moments es troba en fase de licitació un contracte de serveis per a la gestió de la xarxa de punts de trobada familiar tramitada des de la Direcció General d'Infància i Adolescència, que inclou el punt de trobada de la ciutat de València. Atés que aquestes prestacions requereixen continuïtat, s'ha continuat prestant el servei per l'Ajuntament de València mancant de cobertura contractual.  
Segons la documentació presentada per l'Ajuntament de València, i atés que està previst que l'execució del contracte s'inicie el juny de 2021, la previsió de les despeses del servei de gestió del punt de trobada familiar de València, fins a la formalització del contracte, ascendeixen a un total de 800.000 euros.  
Vistos la dotació inicial del capítol 2 del programa pressupostari 313.30 de la Direcció General d'Infància i Adolescència per a 2021 i els compromisos previstos i/o estimats per a l'exercici corrent, no existeix crèdit suficient i adequat per a fer front a les despeses corresponents als serveis de gestió del punt de trobada familiar de la ciutat de València. Por tot això es considera oportú incrementar la dotació d'aquest capítol II utilitzant com a font finançadora crèdits en situació de disponibilitat, del capítol II del programa pressupostari 311.30, planificació i coordinació d'infraestructures de serveis socials.  
  
En conseqüència, vistos l'informe del Servei de Gestió Econòmica i Pressupostària, l'informe de conformitat de la Intervenció Delegada en aquesta conselleria, i d'acord amb el que s'estableix en els articles 21 i 25 1.a de la Llei 4/2020, de 30 de desembre, de pressupostos de la Generalitat per a l'exercici 2021 resolc:  
  
Únic  
Autoritzar una modificació pressupostària que consisteix en una transferència de crèdit, per import de 800.000,00 euros, d'acord amb el següent detall:  
- La disminució de crèdit per import de 800.000 - en el capítol 2 del programa 311.30, Planificació i coordinació d'infraestructures de serveis socials, aplicació pressupostària 45.57.52.543.92.4.  
- L'increment de crèdit per import de 800.000 - en el capítol 2 del programa 313.30, Infància i adolescència, aplicació pressupostària 45.90.59.479.16.3.  
  
València, 24 de març de 2021.- El sotssecretari d'Igualtat i Polítiques Inclusives (p. d. R 29.02.2016; DOGV 7736, 08.03.2016): Daniel Mestre Cañón.